open-index/open-wikipedia-markdown huggingface dataset:
ராப்பா நூயி தேசியப் பூங்கா

**ராப்பா நூயி தேசியப் பூங்கா** என்பது சிலியின் ஈஸ்டர் தீவில் அமைந்துள்ள ஓர் உலகப் பாரம்பரியக் களம். இப்பூங்க ஏழு பகுதிகளாகப் பிரிக்கப்பட்டுள்ளது:

**ரனோ காவு* 
**புனா பாவு* 
**ரனோ ரராக்கு
**அனாகேனா*
**அகு அகிவி*
**கோஸ்டா நோர்ட்*
**கன்கா ரோவு*.

== வரலாறு ==

ஆரம்ப வரலாறு இன்றிலிருந்து கிட்டத்தட்ட ஒரு மில்லியன் வருடங்களுக்கு முன் மனித குடியேற்றம் தொடங்குகின்றது. தொடரும் [[மிகுமக்கள்தொகை]], [[காடழிப்பு]] விளைவு என்பன மனித சமூகத்தின் வீழ்ச்சிக்கு இட்டுச் செல்கின்றன. புதைபடிவ பதிவு, மோவாய் ஆகியன ஆரம்ப குடியேற்றத்தின் தொல்பொருளியல் சாட்களாகும். இப்பதிவுகளை மூலம் விஞ்ஞானிகள் இன்று மறைந்துள்ள [[ஈஸ்டர் தீவுப் பனை]] ஆரம்ப கால குடியேற்றக்காரர்களுக்கு உணவு, எரிபொருள், போக்குவரத்து என்பனவற்றை அளித்தது என விளங்கிக் கொண்டுள்ளனர். சிலி 1935ஆம் ஆண்டு [[தேசிய பூங்கா|தேசிய பூங்காவாக]] அறிவித்தது. [[ஐக்கிய நாடுகள் கல்வி, அறிவியல், பண்பாட்டு நிறுவனம்|யுனெஸ்கோ]] மார்ச் 22, 1996 அன்று இதை உலகப் பாரம்பரியக் களமாக தெரிவித்தது. பூங்காவின் எல்லை சில சம்பவங்களினால் மாறுபட்டது.

== உசாத்துணை ==
* C. Michael Hogan. 2008. [http://globaltwitcher.auderis.se/artspec_information.asp?thingid=82831 *Chilean Wine Palm: Jubaea chilensis'', GlobalTwitcher.com, ed. N. Stromberg] 
* UNESCO. 2009. Rapa Nui National Park - UNESCO World Heritage Centre
*  Official Site 

## குறிப்புகள்

பகுப்பு:சிலி
பகுப்பு:ஈஸ்டர் தீவு
பகுப்பு:உலகப் பாரம்பரியக் களங்கள்
வள்ளுவன்

வள்ளுவன் என்னும் சொல் ‘வள்’ என்னும் வேர்ச்சொல்லிலிருந்து பிறந்தது. வளை, வளைவு   என்னும் பொருள்களைத் தருவது. வள்ளல்,  வள்ளியோர்  என்னும்போது கையை வளைத்து வழங்குவோரைக் குறிக்கும். வள்ளி  என்னும்போது வளையும் கொடியைக் குறிக்கும். வளம், வள்ளுரம்  என்னும்போது பொருள் வளத்தையும், மனவளத்தையும் குறிக்கும்.
* இவற்றில் வள்ளுவன், வள்ளுவர் என்னும் சொற்கள் மனவளத்தைக் குறிக்கும் சொல்லோடு தொடர்புடையன.

வள்ளுவன் என இக்காலத்தில் தன்னைக் கூறிக்கொள்ளும் சாதியினரைத் தமிழ்நாடு அரசு தாழ்த்தப்பட்டோர் பட்டியலில்  வைத்துக் கல்வி, வேலைவாய்ப்புத் துறைகளில் 7% இட ஒதுக்கீடு செய்து சலுகை வழங்கிவருகிறது. இந்திய அரசும் இச் சலுகையை வழங்குகிறது.

இவர்கள் அண்மைக்காலம் வரையில் நல்லநேரம், திருமணப் பொருத்தம் முதலானவற்றைப் பார்த்துச் சொல்லும் கணியர்களாக விளங்கிவந்துள்ளனர். எனினும் மேல்சாதியினரால் தீண்டத் தகாதவர் என ஒதுக்கப்பட்டு வந்த்தால் இவர்கள் இந்தப் பட்டியலில் சேர்க்கப்பட்டுள்ளனர்.

சங்க காலத்தில் நாஞ்சில் வள்ளுவன் என்னும் குறுநிலத் தலைவன் சிறந்த வள்ளலாக விளங்கினான்.

12-ஆம் நூற்றாண்டுக் கல்வெட்டு ஒன்று வள்ளுவப்பாடி நாடு என ஐயாற்றுப் படுகை கண்ணனூரைக் குறிப்பிடுகிறது. இங்கு இப்போதும் வள்ளுவன் என்னும்  சாதி மக்கள் மிகுதியாக வாழ்ந்துவருகின்றனர். இங்கு அரிசனநல மேல்நிலைப் பள்ளி ஒன்றும் தனியாக இயங்கிவருகிறது. 

இந்த வள்ளுவப்பாடி நாடுதான் புகழேந்திப் புலவரைப் போற்றிப் பேணிய சந்திரன் சுவர்க்கியின் மள்ளுவநாடு எனச் சதாசிவ பண்டாரத்தார் குறிப்பிடுகிறார் என்று மு. அருணாசலம் தெரிவிக்கிறார். 
* திருவள்ளுவரை வள்ளுவன் சாதி எனல் சால்புடைமை ஆகாது.
## அடிக்குறிப்பு

பகுப்பு:சொல்விளக்கம்
தூசணை வார்த்தை

சமூகத்தின் முன்னிலையில் வெளிப்படுத்தும்போது வருத்தத்தை அல்லது அருவருப்பை ஏற்படுத்தக் கூடிய வார்த்தைகள் **தூசணை வார்த்தைகள்** எனப்படும். பொதுவாகப் பிறப்புறுப்பு, துணைப்பால் உறுப்புகள் மற்றும் பாலின்ப நடவடிக்கைகள் சார்ந்த பேச்சுச் சொற்கள் தூசணை வார்த்தகளாகப் பயன்படுகின்றன. பல்வேறு மொழிகளிலும் அவற்றின் மொழிப் பண்பாட்டு இயல்புகளுக்கு ஏற்ப தூசணை வார்த்தைகள் அமைகின்றன. ஆங்கில மொழியில் வழங்கப்படும் ஏழு பொதுவான தூசணை வார்த்தைகளை அமெரிக்க நகைச்சுவை நடிகரான ஜார்ச் கார்லின் என்பவர் 1972 இல் தனது ஓரங்க நாடகத்தில் *தொலைக்காட்சியில் ஒருபோதும் சொல்லமுடியாத ஏழு வார்த்தைகள்* என வெளியிட்டார்.

## மேற்கோள்கள்


பகுப்பு:பாலியல்
யூத-உரோமைப் போர்கள்

**யூத-உரோமைப் போர்கள்** என்பது உரோமைப் பேரரசுக்கு எதிராக யூதேய மாகாண மற்ற கிழக்கு மத்தியதரை யூதர்களின் ஓர் பெரும் அளவிலான தொடர்ச்சியான போர்கள். சில மூலங்கள் முதலாம் யூத-உரோமைப் போர் (66-73) மற்றும் பார்-கோக்பா கிளர்ச்சி (132–135) என்பனவற்றை மட்டுமே குறிப்பிடுகின்றன. மற்ற மூலங்கள் கிடோஸ் போரையும் யூத-உரோமைப் போர்களில் ஒன்றாக குறிப்பிடுகின்றன. எவ்வாறாயினும், இக்கிளர்ச்சி புலம்பெயர் யூதர்களால் சிரெனேசியாவில் ஆரம்பிக்கப்பட்டு, அதன் இறுதி நிலைகள் யூதேயா மாகாணத்தில் இடம் பெற்றன.

## குறிப்புகள்

பகுப்பு:இசுரேல் வரலாறு‎
பெட்ரா

**பெட்ரா** (*Petra*) (கிரேக்கம் "πέτρα" , *கல்* என்று அர்த்தம்;) என்பது யோர்தானில் அமைந்துள்ள ஒரு வரலாற்று, தொல்பொருளியல் நகர். இது அதனுடைய பாறை வெட்டு கட்டடக்கலை மற்றும் நீர்க்குழாய் முறைகளுக்கு புகழ்பெற்றது. இது கி.மு. 6ம் நூற்றாண்டளவில் நபாட்டான் தலைநகராக இருந்தபோது உருவாக்கப்பட்டது. இது யோர்தானின் சின்னமாகவும் சுற்றுலாப்பயணிகளை அதிகம் கவரும் இடமாகவும் உள்ளது. இது ஓர் எனப்படும் மலைச் சரிவில் உள்ளது. பெட்ரா 1985இல் இருந்து யுனெஸ்கோ உலகப் பாரம்பரியக் களமாக உள்ளது.


Petra-08-Graeber-2010-gje.jpg
Petra-Siq-12-2010-gje.jpg
Petra-Koenigswand-06-2010-gje.jpg
Petra-Jabal al-Madbah-10-Auftstieg-2010-gje.jpg
Petra-Jabal al-Madbah-52-Auftstieg-2010-gje.jpg
Petra-Wadi al-Farasa-36-Gartengrab-2010-gje.jpg
Petra-El Deir-Klostergrab-14-2010-gje.jpg
Petra-El Deir-Klostergrab-12-Kletterer-2010-gje.jpg


## குறிப்புகள்

## வெளி இணைப்புகள்

* Petra In The Early 1800s
* 3D-tour on Petra
* Video on Petra 
* Petra Archaeological Park 
* Smart e Guide , interactive map of Petra
* Biblical Archaeology Society, "Solving the Enigma of Petra and the Nabataeans", Biblical Archaeology Review
* Open Context, "Petra Great Temple Excavations (Archaeological Data)", Open Context Publication of Archaeological Data from the 1993-2006 Brown University Excavations at the Great Temple of Petra, Jordan
* Petra iconicarchive, photo gallery
* Petra - photo gallery
* Petra History and Photo Gallery  History with Maps
* Parker, S., R. Talbert, T. Elliott, S. Gillies, S. Gillies, J. Becker. "Places: 697725 (Petra)". Pleiades.  [Accessed: March 7, 2012 4:18 pm]

பகுப்பு:ஜோர்தான்
பகுப்பு:வரலாற்றுச் சின்னங்கள்
மோவாய்

**மோவாய்** (*Moai*) , என்பன சிலியின் ஈஸ்டர் தீவுத் பொலினீசியாவில் பாறையில் செதுக்கப்பட்ட 1250க்கும் 1500க்கும் இடைப்பட்ட கால ஒன்றைக் கல் மனித உருவங்கள். கிட்டத்தட்ட அரைவாசி பிரதாக கற்சுரங்க பகுதி ரனோ ரரக்குவில் காணப்பட, நூற்றுக்கணக்கானவை ஈஸ்டர் தீவின் சுற்றளவைச் சுற்றி அகு மேடையில் வைக்கப்பட்டுள்ளன. ஏறக்குறைய எல்லா மோவாய்களும் உடலைவிட ஐந்திற்கு மூன்று என்ற அளவு தலைகளை உடையன. மோவாய்க்கள் தெய்வத்தன்மையுடைய மூதாதையர்களின் முக்கியமான உயிர்வாழும் முகங்களாகும்.

இவற்றின் உருவாக்கமும் 887 சிலைகளை ஓர் இடத்திலிருந்து இன்னுமோர் இடத்திற்கு கொண்டு சென்றதும் குறிப்பிடத்தக்க படைப்பாற்றலும் அருந்திறனுமென கருதப்படுகின்றன. *பரோ* என அழைக்கப்படும் உயரமான மோவாய் கிட்டத்தட்ட  உயரமும் 82 டன் எடையும் உள்ளது அதிக எடைகூடிய, குள்ளமான *அகு டொங்காரிகி* எனும் இடத்திலுள்ள மோவாய் 86 டன் எடையுள்ளது. முடிவடையாத மோவாய் ஒன்றுள்ளது. அது முடிவுற்றிருந்தால் அது ஏறக்குறைய  உயரமும் கிட்டத்தட்ட 270 டன் எடையும் உடையதாக இருந்திருக்கும்.

## குறிப்புகள்

## வெளி இணைப்புகள்

* Terevaka.net Data Community - Britton Shepardson
* Easter Island Statue project
* PBS NOVA: Secrets of Easter Island
* PBS NOVA: Secrets of Lost Empires: Easter Island
* Czech who made moai statues walk returns to Easter Island
* Many on Easter Island Prefer to Leave Stones Unturned
* Chile Cultural Society - Easter Island Moai

பகுப்பு:சிலி
பகுப்பு:ஈஸ்டர் தீவு
தாவீது (மைக்கலாஞ்சலோ)

***தாவீது*** என்பது இத்தாலிய கலைஞர் மைக்கலாஞ்சலோ 1501க்கும் 1504க்கும் இடைப்பட்ட காலத்தில் உருவாக்கிய ஓர் சிறப்பு மறுமலர்ச்சி கால சிற்பமாகும். இது  உயரமுடைய. நிர்வாணமாக நிற்கும் ஓர் ஆணின் பளிங்குச் சிற்பம். இச்சிலை விவிலிய கதாபாத்திரமான தாவீதினுடையதாகும். இது புளோரன்ஸ் கலையின் விருப்பத்திற்குரிய விடயமாகும்

## குறிப்புகள்

## வெளியிணைப்புகள்

*A Goliath's-eye view of David 
*Michelangelo Buonarroti: David, *Art and the Bible*
* The Digital Michelangelo Project, Stanford University

பகுப்பு:சிற்பங்கள்
பகுப்பு:கிறித்தவக் கலை
கீழ்முகவிசை

**கீழ்முகவிசை** என்பது ஒரு தானுந்தின் காற்றியக்க அமைப்புகளால் ஏற்படுத்தப்படும் கீழ்நோக்கிய விசையாகும்.  வளைவுகளில் செல்லும்போது ஒரு தானுந்தின் வேகத்தை அதிகரிப்பதே இதன் பணியாகும் - அதாவது கீழ்நோக்கி செங்குத்தாக செயல்படும் விசையால் டயர்களுக்கும் சாலைக்குமான பிடிப்பு அதிகரிக்கிறது, எனவே தானுந்து சாதாரணமாக செல்லக்கூடிய வேகத்தைவிட அதிக வேகத்தில் வளைவில் செல்லமுடிகிறது.

## மேலும் பார்க்க
* ஏற்றம்
* பெர்னூலி தத்துவம்
* காற்றுச்சுரங்கம்

## புத்தகம்
*Competition Car Downforce: A Practical Handbook* by Simon McBeath (2nd edition), SAE International 2000 

## வெளியிணைப்பு
*Aerodynamics In Car Racing-பந்தயத் தானுந்துகளில் காற்றியக்கவியல் 

பகுப்பு:காற்றியக்கவியல்
இளவேனில் கோயிலின் புத்தர்

**இளவேனில் கோயிலின் புத்தர்** () என்பது வைரோசன புத்தர் சித்தரிப்பு சிலையாகும். இது சீனாவின் கெனன் எனுமிடத்தில் அமைந்துள்ளது.

## விபரம்
20 மீ (66 அடி) தாமரை பீடம் உட்பட 128 மீ (420 அடி) கொண்ட இது உலகிலுள்ள உயரமான சிலையாகும். 25 மீ (82 அடி) அடிப்பீடத்துடன் இதன் மொத்த உயரம் 153 மீ (502 அடி) ஆகும். 2008 அக்டோபர், சிலையைத் தாங்கிய குன்று மீள் வடிவமைக்குள்ளாகி, இரண்டு மேலதிக அடிப்பீடங்கள் சேர்க்கப்பட்டன. ஒன்று 15 மீ உயரமுடையது. தற்போது இச்சிலையின் மொத்த உயரம்  ஆகும்.

## குறிக்கத்தக்க சிலைகளுடைய உயரங்களின் ஒப்பீடு

## குறிப்புகள்

## வெளியிணைப்புகள்
*ஓளிப்படங்கள்:
**close up
**Fodushan scenic area 

பகுப்பு:புத்தர் சிலைகள்
பகுப்பு:வரலாற்றுச் சின்னங்கள்
மேற்குக் கல்

thumb|250px|மேற்குக் கல், வழிகாட்டியின் தோள் மட்டத்தில் ஆரம்பமாகின்றது

**மேற்குக் கல்** என்பது எருசலேமின் மேற்குச் சுவரில் கீழ்பகுதியின் கற் பாளமாகும். ஒற்றைக் கல் கட்டடக்கலையான இது வில்சன் வளைவின் வட பகுதியில் அமைந்துள்ளது. இது 517 டன் எடை (570 குறை டன்) உடைய இது உலகிலுள்ள பாரிய ஒற்றைக்கல் கட்டட பாளங்களில் ஒன்றாகும். இக்கல் 13.6 மீட்டர் (44.6 அடி) நீளமும் 3 மீட்டர் (9.8 அடி) உயரமும்  3.3 மீட்டர் (10.8 அடி) அகலமும் உடையதாகும்.

## குறிப்புகள்

### ஆவணப்படம்
**ஏரோதின் இழந்த கல்லறை* (2008; தேசிய புவியியல் கழகம்), இது பற்றிய காட்சியைக் கொண்டுள்ளது.

பகுப்பு:எருசலேம்
பகுப்பு:தொல்பொருட்கள்
தாராபாரதி

**துரைசாமி இராதாகிருஷ்ணன்** என்ற இயற்பெயர் கொண்ட **"கவிஞாயிறு "** **தாராபாரதி** (26 பிப்ரவரி 1947 – 13 மே 2000) ஒரு தமிழ்நாட்டுக் கவிஞரும் ஆசிரியரும் ஆவார்.

## தொடக்க வாழ்க்கை
இன்றைய திருவண்ணாமலை மாவட்டம் வந்தவாசியை அடுத்த கொவளை என்னும் சிற்றூரில் 26 பிப்ரவரி 1947 அன்று புஷ்பம் அம்மாள் - துரைசாமி இணையருக்கு இரண்டாம் மகனாகப் பிறந்த தாராபாரதியின் இயற்பெயர் இராதாகிருஷ்ணன். இவர் அண்ணன் பெயர் 'மலர் மகன்' (எ) சீனிவாசன். தம்பியின் பெயர் மாதவன்.

## பணி
34 ஆண்டுகள் ஆசிரியராகப் பணியாற்றியவர்.

## தனி வாழ்க்கை
தாராபாரதியின் இணையர் பெயர் சந்தானலட்சுமி.  இவர்களுக்கு விவேகாநந்தன், லோகுதுரை, ஆண்டாள் ஆகிய பிள்ளைகள் பிறந்தனர்.

## மறைவு
தாராபாரதி, 13 மே 2000 அன்று தன் 54-ஆம் அகவையில் காலமானார்.

## படைப்புகள்
# புதிய விடியல்கள் (1982)
# இது எங்கள் கிழக்கு (1989)
# விவசாயம் இவர் வேதம் (1992)
# பண்ணைபுரம் தொடங்கி பக்கிங்காம் வரை (1993)
# கவிஞாயிறு தாராபாரதி கவிதைகள் (2000 ; 2007)
# பூமியைத் திறக்கும் பொன்சாவி (2001)
# இன்னொரு சிகரம் (2002)
# வெற்றியின் மூலதனம் (2004)
# திண்ணையை இடித்துத் தெருவாக்கு (புதுக்கவிதை)
# விரல்நுனி வெளிச்சங்கள்

## புகழ்
"கவிஞாயிறு " என்ற சிறப்புப் பெயரால் அறியப்படுகிறார் தாராபாரதி.

இவரது ஆசிரியர் சேவைக்காகத் தமிழ்நாட்டு அரசின் நல்லாசிரியர் விருது பெற்றவர்.

தமிழ்நாட்டு அரசு 2010-11 காலகட்டத்தில் இவரது நூல்களை நாட்டுடைமையாக்கியது.

## மேற்கோள்கள்

பகுப்பு:1947 பிறப்புகள்
பகுப்பு:2000 இறப்புகள்
பகுப்பு:தமிழகக் கவிஞர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:திருவண்ணாமலை மாவட்ட மக்கள்
கிளாடியேட்டர்

thumb|400px|லிபியா சிலிடென் ஒட்டுச்சித்திரத்தின் பகுதி (கிட்டத்தட்ட  கி.பி 2ம் நூற்றாண்டு): பலவகையான கிளாடியேட்டர்களைக் காட்டுகின்றது. அதில் ஒரு கிளாடியேட்டர் மத்தியஸ்தருக்கு தன் தோல்வியை தெரிவிக்கிறார்.
**கிளாடியேட்டர்** (, "வாள் வல்லுனர்") என்பது ஓர் ஆயுதம் தரித்த சண்டைக்காரரைக் குறிக்கும். இவர் ஏனைய கிளாடியேட்டர், காட்டு விலங்குகள், குற்றஞ்சாட்டப் பெற்ற குற்றவாளிகளுடன் வன்முறையாக மோதி உரோமைக் குடியரசு மற்றும் உரோமைப் பேரரசு பார்வையாளர்களை மகிழ்ச்சிப்படுத்துவார். சில கிளாடியேட்டர்கள் தன்னிச்சையாக அரங்கில் தோற்றுவதன் மூலம் சட்ட, சமூக நிலை சிக்கலுக்குள்ளாவதுடன் அவர்களின் வாழ்வை ஆபத்துக்குள்ளாக்குவதுண்டு. அனேகமானோர் அடிமைகளாக, மோசமான நிலையில் பயிற்றுவிக்கப்பட்டவர்களாக, சமூதாயத்தால் ஒதுக்கப்பட்டவர்களாக, மரணத்திற்குக் கூட ஒதுக்கி வைக்கப்பட்டவர்களாக இருப்பர்.

## இதனையும் பார்க்க
* ஸ்பாட்டகஸ்

## உசாத்துணை

## வெளி இணைப்புகள்

* 
* 
* 
* 

பகுப்பு:உரோமைப் பேரரசு
எபிரேய மொழி உயர்கல்விக்கழகம்

thumb|350px|யெருசலேமிலுள்ள எபிரேய மொழி உயர்கல்விக்கழகம்|right
**எபிரேய மொழி உயர்கல்விக்கழகம்** என்றும் **இவிரித்து உயர்கல்விக்கழகம்** (הָאָקָדֶמְיָה לַלָּשׁוֹן הָעִבְרִית, HaAkademya laLashon ha'Ivrit) என்றும் அழைக்கப்பெறும் நிறுவனம் யெரூசலத்தில் உள்ள எபிரேயப் பல்கலைக்கழகத்தில் உள்ள கிவாத்துராம் (Givat Ram) வளாகத்தில் இசுரேலிய அரசால் நிறுவப்பட்டுள்ளது". இது எபிரேய மொழிக்கான உச்ச நிறுவனமாக 1953 இல் நிறுவப்பட்டது.

## அடிக்குறிப்புகளும் மேற்கோள்களும்


## வெளி இணைப்புகள்
* எபிரேய மொழி உயர்கல்விக்கழக வலைத்தளம் 

பகுப்பு:எபிரேய மொழி
பகுப்பு:இசுரேலிலுள்ள கட்டடங்களும் கட்டமைப்புக்களும்
இசுரேல் தேசிய நூலகம்

thumb|300px|right|எபிரேய பல்கலைக்கழகத்தில் உள்ள நூலகத்தின் முதன்மை கட்டடம்

**இசுரேல் தேசிய நூலகம்** (எபிரேயம்: הספרייה הלאומית) முன்னர் யூத தேசிய மற்றும் பல்கலைக்கழக நூலகம் (எபிரேயம்: בית הספרים הלאומי והאוניברסיטאי) என்றழைக்கப்பட்டது. இது இசுரேலின் தேசிய நூலகம் ஆகும். இந்த நூலகத்தில் 5 மில்லியனுக்கு மேற்பட்ட புத்தகங்கள் உள்ளன. இது எருசலேமிலுள்ள எபிரேய பல்கலைக்கழகத்தின் கிவத்துராம் வளாகத்தில் அமைந்துள்ளது.
இந்நூலகத்தில் உலகின் பெரு எண்ணிக்கையிலான எபிரேய மொழி மற்றும் யூத கலைப்பொருட்கள் தொடர்பான பழங்கால சுவடிகள், புத்தகங்கள், கலைப்பொருட்கள் உள்ளன.

## படத் தொகுப்பு

படிமம்:Reading room of the National Library of Israel.jpg|நூலகத்தில் பொதுமக்கள் படிக்கும் அறை
படிமம்:Ardon Windows JNUL.jpg|


## வெளி இணைப்புகள்

* தேசிய நூலகம் உருவாக்கம்

பகுப்பு:இசுரேலிலுள்ள கட்டடங்களும் கட்டமைப்புக்களும்
பகுப்பு:தேசிய நூலகங்கள்
உள்வட்டப்புள்ளியுரு

**உள்வட்டப்புள்ளியுரு** (*hypocycloid*) என்பது ஒரு சிறிய வட்டமானது அதைவிடப் பெரியதொரு நிலையான வட்டத்துக்குள் அதனைத் தொட்டவாறே நழுவாமல் உருளும் போது, உருளும் வட்டத்தின் மீது அமைந்த ஒரு புள்ளியின் பாதையை வரையக் கிடைக்கும் வளைவரை ஆகும். இது ஒரு வகைச் சில்லுரு ஆகும். வட்டப்புள்ளியுருவிற்கும் உள்வட்டப்புள்ளியுருவிற்கும் உள்ள வேறுபாடு உருளும் வட்டம் எதன் மீது உருளுகிறது என்பதில் உள்ளது. வட்டப்புள்ளியுருவில் உருளும் வட்டம் ஒரு நிலையான கோட்டின் மீதும் உள்வட்டப்புள்ளியுருவில் உருளும் வட்டம் ஒரு நிலையான வட்டத்துக்குள்ளும் உருள்கின்றன.

உருளும் வட்டமானது நிலையான வட்டத்திற்கு வெளியே உருளும்போது உருளும் வட்டத்தின் மீது அமைந்த ஒரு புள்ளியின் பாதையை வரையக் கிடைக்கும் வளைவரை வெளிவட்டப்புள்ளியுரு ஆகும்.

## பண்புகள்

உருளும் சிறுவட்டத்தின் ஆரம் *r*, வட்டத்தின் ஆரம் *R* = *kr* எனில் உள்வட்டப்புள்ளியுருவின் துணையலகுச் சமன்பாடுகள்:

:x (\theta) = (R - r) \cos \theta + r \cos \left( \frac{R - r}{r} \theta \right)
:y (\theta) = (R - r) \sin \theta - r \sin \left( \frac{R - r}{r} \theta \right),

:::(அல்லது)

:x (\theta) = r (k - 1) \cos \theta + r \cos \left( (k - 1) \theta \right) \,
:y (\theta) = r (k - 1) \sin \theta - r \sin \left( (k - 1) \theta \right). \,

* *k* ஒரு முழு எண் எனில்,  உள்வட்டப்புள்ளியுரு மூடிய வளைவரையாகவும் *k* கூர்ப்புள்ளிகளை உடையதாகவும் இருக்கும். (கூர்ப்புள்ளிகளில் வளைவரை, வகையிடக்கூடியதல்ல)

* *k*  =2 எனில், உள்வட்டப்புள்ளியுரு ஒரு நேர்கோடு. இவ்வகையை முதலாவதாக விளக்கிய இத்தாலியக் கணிதவியலாளர் *ஜிரோலமொ கார்டனோ* (Girolamo Cardano) இன் பெயரால் இதில் வட்டங்கள் *கார்டனொ வட்டங்கள்* ((Cardano circles) என அழைக்கப்படுகின்றன. இவ்வகை உள்வட்டப்புள்ளியுருக்கள் அதிவேக அச்சு இயந்திர தொழில்நுட்பத்தில் பயன்படுத்தப்படுகின்றன.

* *k* ஒரு விகிதமுறு எண் மற்றும் அதன் எளிய வடிவம்: *k* = *p*/*q* எனில், இவ்வளைவரை *p* கூர்ப்புள்ளிகளைக் கொண்டிருக்கும்.

* *k* ஒரு விகிதமுறா எண் எனில், இவ்வளைவரை மூடியதாக இல்லாமல், பெரிய வட்டத்திற்கும் *R* − 2*r* ஆரமுள்ள மற்றொரு வட்டத்திற்கும் இடையேயுள்ள இடைவெளியை நிரப்பியவாறு அமையும்.

## எடுத்துக்காட்டுகள்


Image:Hypocycloid-3.svg| k=3 -  deltoid
Image:Hypocycloid-4.svg| k=4 -  astroid
Image:Hypocycloid-5.svg| k=5
Image:Hypocycloid-6.svg| k=6
Image:Hypocycloid-2-1.svg| k=2.1
Image:Hypocycloid-3-8.svg| k=3.8
Image:Hypocycloid-5-5.svg| k=5.5
Image:Hypocycloid-7-2.svg| k=7.2


## தருவிக்கப்பட்ட வளைவரைகள்
*ஒரு உள்வட்டப்புள்ளியுருவின் மலரி அதே உள்வட்டப்புள்ளியுருவின் உருப்பெருக்கமாக இருக்கும்.
*ஒரு உள்வட்டப்புள்ளியுருவின் கூம்பி அதே உள்வட்டப்புள்ளியுருவின் உருக்குறுக்கமாக இருக்கும்http://mathworld.wolfram.com/HypocycloidEvolute.html
*ஒரு உள்வட்டப்புள்ளியுருவின் மையத்தைத் துருவப்புள்ளியாகக் கொண்ட அதன் பாத வளைவரை (pedal curve) ஒரு ரோசா வளைவரையாகும் (rose curve).
*ஒரு உள்வட்டப்புள்ளியுருவின் சமகோணத் தொடுகோட்டு முட்டுவரையும் ஒரு உள்வட்டப்புள்ளியுருவாகவே இருக்கும்.

## மேற்கோள்கள்

* 

## வெளி இணைப்புகள்
* 
* A free Javascript tool for generating Hypocyloid curves   

பகுப்பு:வளைவரைகள்
தேசிய ஒலிம்பிக் குழு

**தேசிய ஒலிம்பிக் குழு** (*National Olympic Committee*, **NOC**) உலகளாவிய ஒலிம்பிக் இயக்கத்தின் தேசிய அங்கமாகும். பன்னாட்டு ஒலிம்பிக் குழுவின் கட்டுப்பாட்டில் இயங்கும் இந்தக் குழுக்கள் தங்கள் நாட்டு மக்கள் ஒலிம்பிக் போட்டிகளில் பங்கேற்க பொறுப்பானவர்கள். இக்குழுக்கள் தங்கள் நாட்டு நகரங்கள் வருங்கால ஒலிம்பிக் போட்டிகளை நடத்தும் உரிமை பெற பரிந்துரைக்கும் அதிகாரம் கொண்டவர்கள். மேலும் தங்கள் புவியியல் பகுதியில் தேசிய அளவில் விளையாட்டாளர்களை வளர்த்தெடுத்து மேம்படுத்தியும் பயிற்சியாளர்களையும் விளையாட்டு நிருவாகிகளையும் பயிற்றுவித்தும் ஒரு கட்டமைப்பை உருவாக்குகின்றனர்.

2011ஆம் ஆண்டு நிலவரப்படி, தன்னாளுமை பெற்ற நாடுகள் மற்றும் பிற புவியியல் பகுதிகளின் சார்பாளர்களாக 204 தேசிய ஒலிம்பிக் குழுக்கள் உள்ளன. 193 ஐக்கிய நாடுகள் சபையின் உறுப்பு நாடுகளில் 192 பன்னாட்டு ஒலிம்பிக் குழுவால் அங்கீகரிக்கப்பட்ட தேசிய ஒலிம்பிக் குழுக்களைக் கொண்டுள்ளன. சூலை 9,2011இல் விடுதலை பெற்ற தெற்கு சூடான் மட்டுமே விதிவிலக்காக இதுவரை தேசிய ஒலிம்பிக் குழுவை அமைக்கவில்லை.)

பன்னாட்டுக் குழு அங்கீகரித்துள்ள 12 பிற நிலப்பகுதிகள்:
* சீனக் குடியரசு, ஐஓசியால் *சீன தைபே* எனப்படுகிறது
* பலத்தீன தேசிய ஆணையம், ஐஓசியால் *பலத்தீனம்* எனப்படுகிறது
* ஐக்கிய அமெரிக்காவின் நான்கு திட்டுப் பகுதிகள்: அமெரிக்க சமோவா, குவாம், புவேர்ட்டோ ரிக்கோ, மற்றும் அமெரிக்க கன்னித் தீவுகள் (ஐஓசியால் *கன்னித் தீவுகள்* எனப்படுகிறது)
* மூன்று பிரித்தானிய கடல்கடந்த மண்டலங்கள்: பெர்முடா, பிரித்தானிய கன்னித் தீவுகள், மற்றும் கேமன் தீவுகள்
* கரீபியனில் உள்ள நெதர்லாந்து இராச்சியப் பகுதி: அருபா. நெதர்லாந்து ஆன்டைல்சின் ஒலிம்பிக் குழு 2010இல் அந்நாடு கலைக்கபட்டதை அடுத்து சூலை 2011இல் தனது அங்கீகாரத்தை இழந்தது.
* சீன மக்கள் குடியரசின் சிறப்பு நிருவாக வலயத்திலுள்ள ஆங்காங்
* நியூசிலாந்தின் இணைநாடான குக் தீவுகள்

## மேற்கோள்கள்
*
*Association of National Olympic Committees website
வள்ளுவப்பாடி நாடு

**வள்ளுவப்பாடி நாடு** என்பது திருச்சி மாவட்டம் முசிறி வட்டம் கண்ணனூர் என்னும் ஊரை மையமாகக் கொண்ட நாட்டுப்பகுதி எனத் தெரியவருகிறது. இப்பகுதியில் இக்காலத்திலும் வள்ளுவன் குடியைச் சேர்ந்த மக்கள் வாழ்ந்துவருகின்றனர். இந்த வள்ளுவப்பாடி நாடுதான் புகழேந்திப் புலவரைப் போற்றிப் பேணிய சந்திரன் சுவர்க்கியின் மள்ளுவநாடு எனச் சதாசிவ பண்டாரத்தார் குறிப்பிடுகிறார் என்று மு. அருணாசலம் தெரிவிக்கிறார். தற்போது அரியலூர் மாவட்டம் திருமழபாடியிலும் உள்ளனர்.
## அடிக்குறிப்பு

பகுப்பு:வரலாற்று நாடுகள்
சந்திரன் சுவர்க்கி

**சந்திரன் சுவர்க்கி** புகழேந்திப் புலவரைப் போற்றிய வள்ளல். இவன் மள்ளுவ நாட்டு அரசன். இவன் இப் புலவரைப் பேணிய செய்தியை இப் புலவர் தன் நளவெண்பா என்னும் நூலில் தெரிவிக்கிறார். அந்தப் பாடல்:

வண்டார் வளவயல்சூழ் மள்ளுவநாட்(டு) எம் கோமான்
தண் தார் புனைச் சந்திரன் சுவர்க்கி – கொண்டாடும்
பாவலன்பால் நின்ற பசிபோல நீங்கிற்றே
காவலன்பால் நின்ற கலி.

வள்ளுவப்பாடி நாடுதான் புகழேந்திப் புலவரைப் போற்றிப் பேணிய சந்திரன் சுவர்க்கியின் மள்ளுவநாடு எனச் சதாசிவ பண்டாரத்தார் குறிப்பிடுகிறார் என்று மு. அருணாசலம் தெரிவிக்கிறார்.

## அடிக்குறிப்புகள்

பகுப்பு:குறுநில மன்னர்கள்
பண்டைய நாடுகள்

சங்ககாலத்திலும், இடைக்காலத்திலும் சேர, சோழ, பாண்டிய மன்னர்கள் ஆண்ட நாட்டை முறையே சேரநாடு, சோழநாடு , பாண்டியநாடு என வழங்கினர். இவை ஆளும் மன்னர்களால் பெயர் பெற்ற நாட்டுப் பெயர்கள். சேரர், சோழர், பாண்டியர் என்னும் பெயர்களும் முறையே சேர்ப்பு நாட்டு மக்கள், (சோறு)சோற்றுவளம் மிக்க நாட்டு மக்கள், பண்டைய மக்கள் எனக் குடிமக்கள் பெயர்களாகக் கொண்டு குடிமக்களால் பெயர்பெற்ற நாட்டுப் பெயர்கள் எனக் கொள்ளினும் அமையும்.

ஓய்மானாடு  
கொங்கு நாடு , வள்ளுவப்பாடி நாடு , ஆகியவை குடிமக்களால் பெற்ற நாட்டின் பெயர்கள். 

தொண்டை நாடு , வேங்கடநாடு  முதலானவை நிலவியலால் பெயர் பெற்ற நாட்டுப் பெயர்கள். 
## அடிக்குறிப்பு

பகுப்பு:வரலாற்று நாடுகள்
மைனா (திரைப்படம்)

::இதே பெயரில் வெளியான கன்னடத் திரைப்படம் பற்றி அறிய, மைனா (கன்னடத் திரைப்படம்) கட்டுரையைப் பார்க்கவும்

**மைனா** பிரபு சாலமன் கதை எழுதி இயக்கி 2010 ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படத்தை உதயநிதி ஸ்டாலினும் கல்பாத்தி அகோரமும் வெளியிட்டனர். இதில் வித்தார்தும் அமலாபாலும் முக்கிய கதாபாத்திரங்களில் தோன்றினர். இப்படத்திற்கு இமான் இசையமைத்தார். 2010 நவம்பர் 5 ஆம் தேதி தீபாவளியன்று இப்படம் வெளியிடப்பட்டது. இப்படத்திற்கு நேர்மறையான விமர்சனங்கள் கிடைத்ததுடன் 58வது தென்னிந்திய பிலிம்பேர் விருதில் சிறந்த திரைப்படத்திற்கான விருதும் இப்படத்தில் நடித்தமைக்காக தம்பி ராமையாவிற்கு சிறந்த துணைநடிகருக்கான தேசிய விருதும் கிடைத்தது.

## கதைச் சுருக்கம்

## நடிகர்கள்
* விதார்த் - சுருளி
* அமலா பால் - மைனா
* சேது - பாசுகர் 
* தம்பி ராமையா -  இராமையா 
* சுசான் சார்ஜ் - சுதா பாசுகர்
* செவ்வாழை - மாயி
* மண்ரோடு மாணிக்கம் - கார்த்திக்

## பாடல்கள்

இப்படத்தின் ஐந்து பாடல்கள் மற்றும் பின்னணி இசையை உருவாக்கியவர் டி. இமான் ஆவார். இப்படத்தில் இடம்பெற்ற பாடல் வரிகளை யுகபாரதி, எக்நாத் ஆகியோர் எழுதியிருந்தனர். அனைத்துப் பாடல்களும் மிகவும் வரவேற்பு பெற்ற பாடல்களாகும்.

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு சாலமன் இயக்கிய தமிழ்த் திரைப்படங்கள்
பகுப்பு:அமலா பால் நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
நடுநாடு

**நடுநாடு** என்பது சோழநாட்டுக்கும் தொண்டைநாட்டுக்கும் இடைப்பட்ட நிலப்பகுதியாகும். பத்தாம் நூற்றாண்டில் தோன்றிய இடைக்காலச் சோழர் ஆட்சியின்போது ஆட்சி அமைப்பில் வளநாடு, நாடு, கூற்றம், என்னும் நாட்டுப் பிரிவுகள் தோன்றின. அப்போது சோழநாட்டுக்கும், தொண்டைநாட்டுக்கும் இடைப்பட்டுக் கிடந்த நிலப்பகுதியை நடுநாடு எனப் பெயரிட்டு வழங்கினர். தேவாரத் திருத்தலங்களும், திவ்விய தேசங்களும் நடுநாட்டிலுள்ள கோயில்கள் எனச் சில கோயில்களைப் பகுத்துக் காட்டுகின்றன. இந்த நடுநாட்டை மகதம் எனவும் வழங்குவர். மகதை என்பது தமிழ்நாட்டிலுள்ள மகதம். இதனை நடுநாடு என்றும் கூறுவர். சங்ககாலத்தில் இது அருவாளர் வாழ்ந்த அருவாள் நாடு, ஓய்மான் நல்லியாதன் முதலானோர் ஆண்ட ஓய்மானாடு ஆகிய பெயர்களுடன் விளங்கியது. வடநாட்டிலுள்ள மகதம் தமிழ் அல்லாத மொழி பேசப்படும் 17 நிலங்களில் ஒன்று.

## நடுநாடு பெயர்க்காரணம்
நடுநாடு என்னும் பெயர் ஏற்பட்டதற்குப் பல காரணங்கள் கூறப்படுகின்றன. அவையாவன:
# தொண்டை நாட்டிற்கும் சோழநாட்டிற்கும் நடுவே இருப்பதால் நடுநாடு எனப்பட்டது. அஃதாவது, தென்பெண்ணையாற்றுக்கு வடக்கேயிருப்பது தொண்டை நாடு; வடவெள்ளாற்றிற்குத் தெற்கே யிருப்பது சோழநாடு; இந்த இரண்டிற்கும் நடுவேயிருப்பது நடுநாடு.
# மலையமான், தான் புரிந்த உதவிகளுக்காகச் சேர சோழ பாண்டிய மன்னர்கள் தனக்கு அளித்த நிலப்பகுதிகளை இணைத்து, மூவர் நாடுகட்கும் எல்லை உடையதாக - மூவர் நாடுகட்கும் நடுவே அமைத்துக் கொண்ட நிலப்பகுதி யாதலின் நடுநாடு எனப்பட்டது.
# முடியுடை மூவேந்தர்க்கும் பொதுவுடைமை உள்ளதாக நடுநிலைமையில் இருந்ததால் நடுநாடு எனப்பட்டது.
# மலையமான் மரபினர் மூவேந்தரிடத்தும் நட்பு உடையவராக மூவேந்தரும் உதவி வேண்டிய போதெல்லாம் புரிந்தவராக - மூவேந்தர்க்கும் நடுநிலை உடையவராக இருந்தமையால் அவர்கள் ஆண்ட நாடு நடுநாடு எனப்பட்டது.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு

பகுப்பு:வரலாற்று நாடுகள்
பகுப்பு:தமிழ்நாட்டுப் புவியியல்
பகுப்பு:தமிழ்நாடு மண்டலங்கள்
இந்தியாவின் விடிவெள்ளி - சுவாமி விவேகானந்தர் (நூல்)

**இந்தியாவின் விடிவெள்ளி சுவாமி விவேகானந்தர்** என்பது நெல்லை விவேகநந்தா எழுதிய விவேகானந்தர் வாழ்க்கை வரலாற்று நூல். இது சென்னையில் உள்ள வானதி பதிப்பகத்தால் வெளியிடப்பட்டுள்ளது.

## நூலாசிரியர்

திருநெல்வேலி மாவட்டத்திலுள்ள குட்டம் என்கிற கடற்கரையோர கிராமத்தில் ஜெயமுருகானந்தன் பிறந்தார். இவர் நிர்வாகவியலில் முதுகலைப் பட்டமும், இதழியல் மற்றும் மக்கள் தகவல் தொடர்பியலில் முதுகலைப்பட்டமும் ஆய்வியல் நிறைஞர் பட்டமும் பெற்றவர். சென்னையில் ஊடகத் துறையில் துணை ஆசிரியராகப் பணியாற்றியவர். இவர் சுவாமி விவேகானந்தர் மேல் கொண்ட பற்றுதலால் நெல்லை விவேகநந்தா என்கிற புனைப் பெயரில் கட்டுரைகளையும் தொடர்களையும் தமிழில் வெளியாகும் அச்சிதழ்களிலும் இணைய இதழ்களிலும் எழுதியுள்ளார்.

## அணிந்துரை
இந்த நூலுக்கு, ஸ்ரீராமகிருஷ்ண விஜயம் எனும் ஆன்மிக - பண்பாட்டு மாத இதழின் ஆசிரியர் சுவாமி விமூர்த்தானந்தர் அணிந்துரை எழுதியிருக்கிறார்.

## பொருளடக்கம்

இந்நூலில் 43 தலைப்புகளில் விவேகானந்தரின் வாழ்க்கை வரலாற்றை கதை நடையில் எழுதியுள்ளனர்.

## வெளி இணைப்புகள்

*இந்தியாவின் விடிவெள்ளி - சுவாமி விவேகானந்தர் நூல் குறிப்பு (தினமலர்)
*இந்தியாவின் விடிவெள்ளி - சுவாமி விவேகானந்தர் புத்தக மதிப்புரை (தினமணி)

பகுப்பு:தமிழ் வாழ்க்கை வரலாற்று நூல்கள்
பகுப்பு:தமிழ் ஆன்மிக நூல்கள்
பகுப்பு:2012 தமிழ் நூல்கள்
ஆபிரகாமிய சமயங்கள்

**ஆபிரகாமிய சமயங்கள்** என்பன ஆபிரகாமுக்கு முக்கியத்துவம் கொடுத்து, அவரை தங்கள் பொது மூலமாகக் கொண்டு அல்லது அவரின் காணப்பட்ட ஆன்மீக பாரம்பரியத்தை ஏற்றுக்கொண்ட ஒரு கடவுட் கொள்கை சமயங்களாகும். அவை மூன்று பிரதான ஒப்புநோக்கிய சமயங்களான ஒன்றாக, ஏனைய இந்திய சமயங்கள், கிழக்கு ஆசிய சமயங்களுடன் காணப்படுகின்றன. இருபத்தியோராம் நூற்றாண்டின் ஆரம்பத்தில், உலக சனத்தொகையில் 54% மக்கள் (3.8 மில்லியன் மக்கள்) ஆபிரகாமிய சமயங்களை பின்பற்றுபவர்களாகவும், 30% மக்கள் ஏனைய சமயங்களை பின்பற்றுபவர்களாகவும், 16% மக்கள் சமயம் எதுவுமற்றவர்களாகவும் காணப்படுகின்றனர்.

உருவாக்கப்பட்ட காலவரிசைப்டி, யூதம், கிறித்தவம், இசுலாம் ஆகிய மூன்று பெரிய சமயங்கள் என்பன ஆபிரகாமிய சமயங்கள் ஆகும்.

## குறிப்புகள்
### அடிக்குறிப்புகள்

### மேற்கோள்கள்

## இவற்றையும் பார்க்கவும்

* கிறித்தவமும் பிற மதங்களும்
* ஞானக் கொள்கை
* விவிலிய நபர்கள் அடக்கம் செய்யப்பட்ட இடங்களின் பட்டியல்
* சரதுசம்

## வெளி இணைப்புகள்
* Reconciling the Abrahamic Faiths
* What's Next? Heaven, hell, and salvation in major world religions A side-by-side comparison.
* Three Faiths, One God 
* ஆபிரகாமிய மதங்களும் ஆன்மீகமும்

பகுப்பு:சமயம்
பகுப்பு:யூதம்
பகுப்பு:கிறிஸ்தவம்
பகுப்பு:இசுலாம்
பகுப்பு:ஆபிரகாமிய சமயங்கள்
எரிபற்றுநிலை

எரிதகவுள்ள பொருளொன்று எரிய ஆரம்பிப்பதற்குத் தேவையான இழிவு வெப்பநிலை அதன் **எரிபற்றுநிலை** (*Fire point*) எனப்படும். இது திறந்த சுவாலையில் எரியூட்டப்பட்டு குறைந்தது 5 செக்கன்களில் எரியத் தொடங்கும் வெப்பநிலையாகக் கருதப்படும்.

குறைந்த எரிபற்றுநிலை கொண்ட பொருட்களே சிறந்த எரிபொருட்களாகும்.

## சில பொருட்களின் எரிபற்று நிலைகள்

* பெற்றோல்- 49οC

## மேற்கோள்கள்

பகுப்பு:வெப்பவியல்
பகுப்பு:வெப்பவியல் தொடர்பான குறுங்கட்டுரைகள்
பகுப்பு:வேதியப் பண்புகள்
பகுப்பு:தீ
பகுப்பு:எரிபொருட்கள்
மேகதூதம்

**மேகதூதம்** (சமற்கிருதம்: Meghadūtam; "மேக தூதன்" என்று பொருள்) புகழ்பெற்ற சமற்கிருத புலவரான காளிதாசரால் இயற்றப்பட்ட ஒரு காவியம். இது தமிழில் உள்ள தூது இலக்கியத்தை ஒத்தது. 

பணி காரணமாக நீண்ட நாட்களாக திரும்பாத தலைவர், தன் மனைவிக்கு மேகத்தை தூதுவிடுவதாக இப்பாடல் அமைகிறது. இது பல்வேறு மொழிகளில் மொழி பெயர்க்கப்பட்டுள்ளது.

## காவியத்தை பற்றிய குறிப்புகள்
இக்காவியத்தில் 111 பாடல்கள் உள்ளன, இது காளிதாசனின் மிகப் பிரபலமான படைப்புகளில் ஒன்றாகும். இப்படைப்பு 'பூர்வ-மேகம்', 'உத்தர-மேகம்' என இரு பிரிவுகளை கொண்டது. ஒரு யக்ஷன் (செல்வத்தின் அரசனான குபேர மன்னனின் ஒரு பிரஜை), தன் பணிகளை சரியாக செய்யாததால் ராஜ்யத்தில் இருந்து மத்திய இந்தியாவிற்கு விரட்டப்பட்டுவிடுகிறான். அவன் வானில் செல்லும் ஒரு மேகத்தை பார்த்து, இமயமலை அடிவாரத்தில் இருக்கும் அலகாபுரி நகரில் வசிக்கும் தன் மனைவிக்கு ஒரு தகவல் எடுத்துசெல்லுமாறு கேட்கிறான். அலகாபுரி செல்லும் வழியில் உள்ள மனதை கவரும் காட்சிகளை வழிகாட்டியாக இருக்க மேகத்திடம் கூறுகிறான் தலைவன்.

மேகதூதத்தின் பிரபலம் காரணமாக அதே போல் எழுந்த பல "ஸந்தேஶ" (தூது) காவியங்கள் பல மேகதூதம் இயற்றப்பட்ட மந்தகிரந்த சந்தத்தில் இயற்றப்பட்டுள்ளன. உதாரணமாக ஹம்ஸ-ஸந்தேஶத்தில், இராமன் சீதைக்கு தூதாக ஒரு ஹம்ஸத்தை (அன்னத்தை), வழியில் காணக்கூடிய அற்புத காட்சிகளை வர்ணித்து, அனுப்புகிறான்.

மல்லிநாதர் என்னும் அறிஞர் இதற்கு வடமொழியில் உரை எழுதியுள்ளார். 1813-இல் ஹோரேஸ் ஹேய்மேன் வில்ஸன் என்ற அறிஞரால் ஆங்கிலத்தில் மொழிபெயர்க்கப்பட்டது. பல்வேறு மொழிகளில் அதன்பிறகு மொழிபெயர்க்கப்பட்டுள்ளது. 

தீபா மேத்தாவின் 'வாடர்' என்னும் திரைப்படத்தில் இக்காவியத்திலிருந்து சில வரிகள் இடம்பெறுகின்றன.

## மேலும் பார்க்க
* சகுந்தலா

## மேற்கோள்கள்


பகுப்பு:சமசுகிருத நூல்கள்
பகுப்பு:காளிதாசனின் படைப்புகள்
சந்திரகாந்தா (தொலைக்காட்சித் தொடர்)

**சந்திரகாந்தா** ஓர் இந்திய கற்பனை கதை நாடகம் ஆகும். 1995 ஆம் ஆண்டுகளில் தூர்தர்சனில் ஒளிபரப்பு செய்யப்பட்டது. இந்த கதையானது தேவகி நந்தன் காற்றி என்பவரின் நாவலில் இருந்து சுனில் அக்னிஹோத்ரி என்பவரால் இயக்கப்பட்டது. இத்தொடரின் இயக்குநர் நீதிமன்றத்தில் 1996 ஆம் ஆண்டு தூர்தர்சன் தொலைக்காட்சியை எதிர்த்து வழக்கு தொடர்ந்தார். சிறிது காலத்திற்குப் பின் இந்தத் தொடர் சோனி மற்றும் ஸ்டார் பிளஸ் தொலைக்காட்சிகளில் ஒளிபரப்பானது.

## மேற்கோள்

பகுப்பு:இந்தியத் தொலைக்காட்சித் தொடர்கள்
மகதைப் பெருமாள்

**மகதைப் பெருமாள்** என்பவன் மூன்றாம் குலோத்துங்கனின் படைத்தலைவர்களில் ஒருவன். ‘வாணகோவரையன் பொன்பரப்பினான்’ என்னும் அடைமொழியுடனும் இவனது பெயரைக் கல்வெட்டுகள் குறிப்பிடுகின்றன. மகதை என்பது தமிழ்நாட்டிலுள்ள மகதம். இதனை நடுநாடு என்றும் கூறுவர். மகதை, மகதநாடு என்பதன் மரூஉ. இது வடபுலத்திலுள்ள மகத தேசம் அல்ல. தமிழ்நாட்டிலேயே மேற்கே சேர்வராயன் மலை, தெற்கில் கொல்லி மலை, வடக்கில் சவ்வாது மலை எனும் மலைகளிடைப்பட்டு செங்கம் கணவாய் வழியாக திருவண்ணாமலை மற்றும் அதன் கிழக்கில் அமைந்துள்ள பெண்ணையாறு பாயும் நிலப்பரப்பினை சார்ந்துள்ள நாட்டினைக்குறிக்கும். மலைபடுகடாமில் பாட்டுடைத் தலைவனாக பாடப்பட்ட நன்னன் சேய் நன்னன் தன் நாட்டினை சூழ்ந்துள்ள பகுதியுமாகும். வாணர்குலத் தவைர்கள் இப்பகுதியை சிலகாலம் ஆண்டுள்ளனர். இவர் நீண்ட தனி அரசமரபுடையோர் இல்லை எனினும் இடையிடையே பற்பலகாலங்களில் பெருமன்னர்களுக்கு கீழிருந்து படைத்தலைவர்களாகவும், தனியாட்சி பெற்ற குறுநில மன்னர்களாகவும் திகழ்ந்துள்ளர்.வடநாட்டிலுள்ள மகதம் தமிழ் அல்லாத மொழி பேசப்படும் 17 நிலங்களில் ஒன்று. மகதைப் பெருமாள் திருவண்ணாமலைக் கோயிலில் பொன் வேய்ந்தான். இவனைப் போற்றும் 22 பாடல்கள் (வெண்பாக்கள்) திருவண்ணாமலைக் கோயில் சுவரில் கல்வெட்டுகளாக உள்ளன. 

;அவற்றில் எடுத்துக்காட்டுக்காக ஒரு பாடல். 

தாரும் முடியும் முரசும் தமக்குரிய
பாரும் உடன்பெறுவர் பார்வேந்தர் – வீரப்
பெருமாள் மகதேசன் பேர்எழுதித் தத்தம்
திருமார்பில் ஆளோலை செய்து.

;இப்பாடல் சொல்லும் செய்தி
தார், முடி, முரசு, ஆளும் நிலம் போன்றவற்றைத்தான் பார்வேந்தர் பெறுவர். மகதை வீரப்பெருமாள் காலத்திலோ இவன் பேரை எழுதிய ஆள்மாலை (ஒன்று) செய்தும் அணிந்துகொள்வர் (மகதைப் பெருமாளோ தன் மார்பில் பலர் எழுதிய ஓலைகளை (விழுப்புண்களை) அணிந்துகொண்டிருக்கிறான் எனினும் அமையும்.)

பார்வேந்தர்கள் மகதேசனை நாடிச்சென்று தார், முடி, முரசு, தமக்குரிய அரசு ஆகியவற்றைப் பெறுவர். மேலும்  மகதேசனுக்கு தாங்கள் அடிமை என தம் மார்பில் ஆளோலை எழுதி அணிவர். என்னும் பொருளிலும் அமையும்.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## மேற்கோள்கள்

பகுப்பு:13 ஆம் நூற்றாண்டுத் தமிழ் நூல்கள்
பயங்கரவாதத்திற்கு எதிரான போர்

**பயங்கரவாதத்திற்கு எதிரான போர்** என்பது அமெரிக்காவும் பிரித்தானியாவும் நேட்டோவினதும் நேட்டோ அல்லாத நாடுகளினதும் உதவியுடன் நடாத்தும் பன்னாட்டு படை நடவடிக்கையைக் குறிக்க பொதுவாகக் கையாளப்படும் பதமாகும். முதலில் அல் காயிதா மற்றும் ஏனைய சன்டையிடும் இயக்கங்களை அழிக்கும் நோக்குடன் ஆரம்பிக்கப்பட்ட படை நடவடிக்கையாகும்.

## குறிப்புகள்

## மேற்கோள்கள்

## வெளி இணைப்புகள்
* White House FAQ about the WoT
* CIA and the WoT 
* U.S. National Military Strategic Plan for the WoT 

பகுப்பு:போரியல்
பகுப்பு:இந்தியப் போர்கள்
அ. திருமலைமுத்துசுவாமி

**அ. திருமலைமுத்துசுவாமி** (1928 - 1980?) தமிழ் விரிவுரையளராக வாழ்க்கைத் தொடங்கி, பொதுநூலக நூலகராகவும் கல்லூரி நூலகராகவும் பணியாற்றி, பல்கலைக் கழக நூலகத்துறைத் தலைவராகப் பணியாற்றியவர்.  தமிழறிஞர். கவிஞர். அவரது படைப்புகளை தமிழ்நாடு அரசின் தமிழ்வளர்ச்சித்துறை நாட்டுடைமையாக்கி இருக்கிறது.

## பிறப்பு

திருநெல்வேலி மாவட்டத்தில் வாழ்ந்த தமிழாசிரியர் அருணாசலம் பிள்ளை – மங்கையர்க்கரசி என்னும் இணையருக்குத் தலைமகனாக  1928 - ? - ? ஆம் நாள் பிறந்தார். சங்கரவள்ளி நாயகம், சுப்பிரமணியன், காமாட்சி மற்றும் ஒருவர் இவருடன் பிறந்தவர்கள் ஆவர்.

## கல்வி
சென்னை பச்சையப்பன் கல்லூரியில் பேராசிரியர்கள் அ. மு. பரமசிவானந்தம்,  முனைவர் மு. வரதராசன் ஆகியோரிடம் பயின்று தமிழிலக்கியத்தில் சிறப்பு இளங்கலைப் பட்டம் (BA - Hons) பெற்றார். இப்பட்டம் கலை முதுவர் பட்டத்திற்கு இணையானதாகும்.  பின்னர் கல்வியியல் இளவர் (Bachelor of Teaching) பட்டமும் நூலக அறிவியல் பட்டயமும் (Diploma in Library Science) பெற்றார்.  1961-92ஆம் கல்வியாண்டில் "பரணியிலக்கியம் - ஓர் ஆய்வு" (Study in Parani Literature) என்னும் தலைப்பில் ஆய்வுசெய்து சென்னைபல்கலைக்கழகத்தில் இலக்கிய முதுவர் (Master of Literature) பட்டம் பெற்றார்.  1973 -74 ஆம் ஆண்டில் கர்நாடகப் பல்கலைக் கழகத்தில் நூலகவியல் முதுவர் பட்டப்படிப்பில் (M.Lib.Sc.) பல்கலைக் கழக முதல்வராகத் தேறி பொற்பதக்கம் பெற்றார்.

## பணி
திருநெல்வேலியில் உள்ள மதுரை திரவியம் தாயுமானவர் இந்து கல்லூரியில் தமிழ் விரிவுரையாளராகப் பணியாற்றினார்.

1953ஆம் ஆண்டில் நெல்லை மாவட்ட மைய நூலகத்தில் நூலகராகப் பணியாற்றினார்.

1955 சூன் முதல் 1960 ஏப்ரல் வரை மதுரை தியாகராசர் கல்லூரியில் நூலகத்துறைத் தலைவராகப் பணியாற்றினார்.

1960 சூலை முதல்  1977  வரை சென்னைப் பல்கலைக்கழக நூலகத்துறையில் விரிவுரையாளராகப் பணியாற்றினார்.

1977 ஆம் ஆண்டு முதல் தான் மறையும் வரை மதுரை காமராசர் பல்கலைக் கழகத்தின் நூலகத்துறைத் தலைவராகப் பணியாற்றினார்.

## வெளிநாட்டுப் பயணம்
1965 ஆம் ஆண்டில் ஐந்து மாதங்கள் கல்வியுலாவாக அமெரிக்க நாட்டிற்குச்  சென்று திரும்பினார்.  அதனால் கிடைத்த பட்டறிவைக் கொண்டு நூலக நாட்டில் நூற்றியிருபது நாள்கள் என்னும் நூலை எழுதினார்.

## படைப்புகள்
தமிழிலும் நூலகவியலிலும் புலமைபெற்ற திருமலை முத்துசுவாமி, இவ்விரு துறைகளிலும் தமிழ். ஆங்கிலம் ஆகிய இரு மொழிகளிலும் நூல்களை எழுதியிருக்கிறார்.  அவை பின்வருமாறு:

## பட்டங்களும் பாராட்டுகளும்
சைவம், தமிழ், நூலகவியல் ஆகியவற்றில் துறைபோகியவராக இருந்த திருமலை முத்துசுவாமிக்கு பின்வரும் பட்டங்களும் பாராட்டுகளும் வழங்கப்பட்டன:

* அருங்கலைக்கோன் – குன்றக்குடி அடிகளார் வழங்கியது
* நூலகக் கலாநிதி – மதுரை ஆதினம் சோமசுந்தரத் தம்பிரான் 
* யுனஸ்கோ மன்ற விருது
* அறநெறிச் செல்வர் – பூவாளூர் சைவ சித்தாந்த சபை
* சைவமணி

## குடும்பம்
திருமலை முத்துசுவாமி, பகவதி என்பவரை மணந்தார்.

## மறைவு
திருமலை முத்துசுவாமி மதுரை காமராசர் பல்கலைக் கழகத்தில் பணியாற்றும்பொழுது 1980ஆம் ஆண்டில் மஞ்சள் காமாலை நோய்க்கு ஆட்பட்டு மரணமடைந்தார்.

## சான்றடைவு


பகுப்பு:நூலகவியலாளர்கள்
பகுப்பு:தமிழ் நூலகவியலாளர்கள்
பகுப்பு:தமிழக எழுத்தாளர்கள்
பகுப்பு:1928 பிறப்புகள்
பகுப்பு:நாட்டுடைமை நூல்களின் ஆசிரியர்கள்
பகுப்பு:திருநெல்வேலி மாவட்ட மக்கள்
பகுப்பு:திருநெல்வேலி மாவட்ட எழுத்தாளர்கள்
2012 இல் இந்தியாவின் மிகப்பெரும் மின்வெட்டு

**2012 இல் இந்தியாவின் மிகப்பெரும் மின்வெட்டு** என்பது  சூலை 30, 2012 அன்று வட இந்தியாவில் 14 இந்திய மாநிலங்களில் நிலவிய திடீர் மின்வெட்டும் மறுநாள் சூலை 31இல் 21 மாநிலங்களைப் பாதித்த மின்வெட்டையும் குறிக்கின்றது. இதுவே உலகளவில் மிகப்பெரும் இருட்டடிப்பாக 600 மில்லியன் (60 கோடி) மக்களை   அதாவது இந்தியாவின் பாதி மக்கள்தொகையை பாதித்த நிகழ்வாகக் கருதப்படுகிறது. சூலை 31 மாலை நிலவரப்படி வட இந்தியாவின் பெரும்பான்மையான இடங்களுக்கும் தலைநகர் தில்லிக்கும் பாதிக்கும் மேற்பட்ட கிழக்கு இந்திய மாநிலங்களுக்கும் சரிசெய்யப்பட்டு மின்சாரம் வழங்கப்படுகிறது.

## பின்னணி
இந்த மின்தடங்கலுக்கு முந்தைய வாரங்களில் புது தில்லியில் நிலவிய மிகுந்த வெப்பநிலையால் மின்தேவை எட்டியிராத அளவுகளுக்கு உயர்ந்திருந்தது. இந்தியாவில் பருவமழை வரத்தவறியதால் பஞ்சாப், அரியானா மாநிலங்களில் விவசாயத்திற்கான பாசன நீரேற்றிகளுக்காக கூடுதலான மின்சாரத்தை மின்வலையிலிருந்து (power grid) நிர்ணயிக்கப்பட்ட அளவுக்கதிகமாக உறிஞ்சிக் கொண்டன. பருவமழை தாமதத்தால் நீர் மின்நிலையங்களின் உற்பத்தியும் குறைந்திருந்தது.

பொதுவாகவே, இந்திய மின் கட்டமைப்பு பொருளாதார வளர்ச்சி வீதத்தை 1.2 % பாதிக்குமளவு பின்தங்கி வருகிறது.

## மேற்கோள்கள்


## வெளி இணைப்புகள்
* இரட்டடிப்பு: உலகின் 13 மிகப்பெரிய மின்சார தடங்கல்கள்

பகுப்பு:2012 நிகழ்வுகள்
பகுப்பு:இந்தியாவில் ஆற்றல்
சிறுசில்லி

வளைவரைகளின் வகையீட்டு வடிவவியலில் **சிறுசில்லி** (*Roulette*) என்பது வளைவரைகளில் ஒரு வகையாகும். வட்டப்புள்ளியுருக்கள், வெளிவட்டப்புள்ளியுருக்கள், உள்வட்டப்புள்ளியுருக்கள், சில்லுருக்கள், வெளிச்சில்லுருக்கள், உட்சில்லுருக்கள் மற்றும் கூம்பிகள் ஆகிய வளைவரைகள் சிறுசில்லி வகையைச் சேர்ந்தவை.

## வரையறை

ஒரு வளைவரையானது மற்றொரு வளைவரை மீது நழுவாமல் உருளும் போது உருளும் வளைவரையின் மீதுள்ள ஒரு புள்ளியின் பாதையை வரைந்தோமானால் கிடைக்கும் வளைவரை சிறுசில்லியாகும். அப்புள்ளி சிறுசில்லியின் *உருவாக்கி* அல்லது *துருவப்புள்ளி* எனப்படும்.
படத்தில் நிலையான வளைவரை ஒரு பரவளைவு (நீலம்) உருளும் வளைவரையும் ஒரு சமமான பரவளைவு (பச்சை) உருளும் வளைவரையின் உச்சியின் பாதை (சிவப்பு) ஒரு சிறுசில்லி வளைவரை. இந்தச் சிறுசில்லி, டையோக்ளசின் சிசாய்ட் (cissoid of Diocles) ஆகும்.

### சிறப்பு வகைகள்
*உருளும் வளைவரை ஒரு கோடாக இருந்தால் உருவாக்கும் புள்ளி அக்கோட்டில் அமையும். இதில் சிறுசில்லி நிலையான வளைவரையின் கூம்பி என அழைக்கப்படும்.
* உருளும் வளைவரை ஒரு வட்டமாகவும் நிலையான வளைவரை கோடாகவும் இருந்தால் சிறுசில்லி சில்லுருவாகும்.
*உருளும் வளைவரை ஒரு வட்டமாகவும் நிலையான வளைவரை கோடாகவும் இருந்து உருவாக்கும் புள்ளி, அவ்வட்டத்தின் மீது அமைந்தால் சிறுசில்லி வட்டப்புள்ளியுருவாகும்.

## எடுத்துக்காட்டு

நிலையான வளைவரை சங்கிலியமாகவும் உருளும் வளைவரை கோடாகவும் கொண்டால்:

:f(t)=t+i(\cosh(t)-1) \qquad r(t)=\sinh(t) 

:f'(t)=1+i\sinh(t) \qquad r'(t)=\cosh(t).

கீழுள்ளவாறு அமையும்படி கோட்டினை அளபுருவாக்கம் செய்ய:

:|f'(t)| \, =\sqrt{1^2+\sinh^2(t)} =\sqrt{\cosh^2(t)} =|r'(t)|. \,

மேலுள்ள வாய்ப்பாட்டினைப் பயன்படுத்த:

:f(t)+(p-r(t)){f'(t)\over r'(t)}
=t-i+{p-\sinh(t)+i(1+p\sinh(t))\over\cosh(t)}
=t-i+(p+i){1+i\sinh(t)\over\cosh(t)}.

*p* = −*i* எனில், இதன் கற்பனைப் பகுதி மாறாத ஒன்றாகவும் சிறுசில்லி கிடைமட்டக் கோடாகவும் இருக்கும். சங்கிலிய வளைவுத் தொடர்களாலான பாதையில் ஒரு சதுரச் சக்கரம் எகிறாமல் உருள்வது இதன் ஒரு சுவாரசியமான பயன்பாடு.

## சிறிசில்லிகளின் பட்டியல்

## குறிப்புகள்

## மேற்கோள்கள்
* Besant, W. H. *Notes on Roulettes and Glissettes*, Deighton, Bell & Co., 1890. Online
*

## மேலும் படிக்க
*Roulette at 2dcurves.com
*Base, roulante et roulettes d'un mouvement plan sur plan 
*Eine einheitliche Darstellung von ebenen, verallgemeinerten Rollbewegungen und deren Anwendungen 

பகுப்பு:வளைவரைகள்
அசோக சென்

**அசோக சென்**, (অশোক সেন) (பிறப்பு 1956),  வேந்தியக் குமுகப் பேராளர் (FRS), ஓர் இந்தியக் கருத்திய இயற்பிலாளர். இயற்பியலில் இழைக்கொள்கை (string theory) என்னும் துறையில் வல்-மென் பிணைப்பின் இருமைத்தன்மைக் கொள்கை (strong-weak coupling duality or S-duality), பற்றிய இவருடைய கருத்தாக்கம் புகழ்பெற்றது.

1975 ஆம் ஆண்டு அசோக சென் கொல்கத்தா பல்கலைக்கழகத்தில் அறிவியல் இளநிலைப் பட்டம் பெற்றார், அதன்பின்பு மூன்றான்டுகள் கழித்து கான்பூரில் உள்ள இந்திய தொழில்நுட்பக்கழகத்தில் முதுநிலைப் பட்டம் பெற்றார். இவர் தன்னுடைய முனைவர் பட்டத்தை அமெரிக்காவில் நியூ யார்க்கு மாநிலத்தில் உள்ள இசுட்டோனி புரூக்கு பல்கலைக்கழகத்தில் 1982 இல் பெற்றார். அதன் பின் மூன்றாண்டுகள் வெர்மி செய்களத்திலும் (Fermlab), மேலும் இரண்டரை ஆண்டுகள் இசுடான்போர்டு நேர்கோடு துகள்முடுக்க நடுவகத்திலும் (SLAC) பணியாற்றினார். 1988 இல் இந்தியாவுக்குத் திரும்பி டாட்டா அடிப்படை ஆய்வுக்கான கழகத்தில் சேர்ந்தார். 1995 இல் அரீசு சந்திரா ஆய்வுக் கழகத்தில் முழுப் பேராசிரியராகப் பணியேற்றார். 1988 உக்கும் 2003 உக்கும் இடைப்பட்ட காலப்பகுதியில், ஐக்கிய இராச்சியத்தில் கேம்பிரிட்சில் உள்ள ஐசாக்கு நியூட்டன் கல்விக்கழகத்தில் இராத்துச்சைல்டு வருகைப் பேராசிரியராகவும், 2003, 2004 ஆம் ஆண்டுகளில் எம்.ஐ.டி-யில் மார்னிங்சிட்டார் வருகைப் பேராசிரியராகவும் (Morningstar Visiting Professor) இருந்தார். இவர் அரீசுச் சந்திரஆ கல்விக்கழகத்தில் பணியாற்றும் முனைவர் சுமதி இராவைத் திருமணம் செய்துள்ளார்.

## பெருமைகளும் பரிசுகளும்
அசோக சென் 1989 இல் அபுதுசு சலாம் கருத்திய இயற்பியலுக்கான அனைத்துலக நடுவத்தின் (Abdus Salam International Centre for Theoretical Physics) பரிசாகிய ஐ.சி.டி.பி பரிசை வென்றார், பின்னர் 1994 இல் சாந்தி சொரூப்பு பட்நாகர் பரிசை வென்றார்; 2001 ஆம் ஆண்டு இந்திய அரசின் பத்மசிறீ பெருமைப்பட்டமும், 1998 இல் ஐக்கிய இராச்சியத்தில் வேந்தியக் குமுகத்தின் பேராளர் (FRS) பட்டமும் பெற்றார். 2009 ஆம் ஆண்டு கணிதவியலுக்கான இன்போசிசுப் பரிசு (Infosys Prize) பெற்றார்.

உருசிய இயற்பியலாளரும் தொழில்முனைவோருமான இயூரி மில்னர் இயற்பியலுக்காக உருவாக்கிய அடிப்படை இயற்பியல் இயூரி மில்னர் பரிசை ஆகத்து 1, 2012 இல் வென்றார்

## அடிக்குறிப்புகளும் பேற்கோள்களும்

* Thomson Honours Leading Indian Scientists  Five people receive the "Thomson Citation Laureate Award", including physics professor Ashoke Sen of the Harish-Chandra Research Institute.
* The Hindu, Sunday, January 7, 2001: Stringing together the ultimate law  States that Dr. Ashoke Sen of HRI has "made several important contributions to the சரக் கோட்பாடு".

## வெளி இணைப்புகள்

* 
*Ashoke Sen CV
*"Thomson Honours Leading Indian Scientists" 
*
*

பகுப்பு:இந்திய இயற்பியலாளர்கள்
பகுப்பு:இயற்பியல் இழையியலாளர்கள்
பகுப்பு:வாழும் மக்கள்
பகுப்பு:1956 பிறப்புகள்
பகுப்பு:வங்காள மக்கள்
பகுப்பு:வங்காள அறிவியலாளர்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:மேற்கு வங்காள அறிவியலாளர்கள்
ஒற்றி வைத்தல்

**ஒற்றி வைத்தல்** என்பது நிலத்தை அடமானம் வைத்துப் பணம் பெறும் முறை ஆகும்  பணம் கிடைத்ததும் அதைத் தந்து மீட்க வேண்டும். ‘ஒற்றியூர்' என்ற இடத்துச் சிவனைப் புகழும் பதிகத்தில் இவ்வழக்கம் சொல்லப்பட்டுள்ளது. ஒற்றி வைத்தலை இந்நாளில் அடகு வைப்பதென்பர். அது பொருளாக எழுதப் படும் சாசனத்தை அடைமானம் என்பர். முன்னை நாளில் அடைமானத்தை ஒற்றிக் கலம் என்றனர். ஒற்றி வைத்தல், மக்களிடையே தாழ்வுடைச் செயலாகக் கருதப்பட்டது.  விளைநிலத்தையோ வீட்டையோ பணம் பெற்றுக் கொண்டு வேறு ஒருவரின் பயன்பாட்டுக்கு விடுவதை வழக்கில் *ஒத்திக்கு விடுதல்* என்றும் சொல்லுவர்.


     என்னா ருயிர்க்குப் பெருந்துணையாம் 
          எங்கள் பெருமா னீரிருக்கு 
     நன்னாடு ஒற்றி யன்றோதா 
          னவில் வேண்டு மென்றுரைத்தேன் 
     முன்னா ளொற்றி யெனினுமது 
          மொழித லழகோ தாழ்தலுயர் 
     விந்நா னிலத்துண் டென்கின்றா 
          ரிதுதான் சேடி யென்னேடீ.



## ஒற்றியும் தேசவழமையும்

யாழ்ப்பாணத்து மரபுவழிச் சட்டமான தேசவழமையில் ஒற்றி குறித்து விபரமாக எடுத்தாளப்பட்டுள்ளது. இவ்வகை ஒற்றி தேசவழமைக்குத் தனித்துவமான ஒன்று. ஒற்றி வைத்தல், ஒற்றியை மீள்வதற்கான முறைகள், அதற்கான கட்டுப்பாடுகள், ஒற்றி கொள்பவனுக்கு உரிய கடமைகள், ஒற்றி வைப்பதற்கு உரிய சொத்துக்கள் போன்றவை குறித்த விபரங்களைத் தேசவழமை தருகின்றது. யாழ்ப்பாண இராச்சியக் காலத்திலிருந்தாவது வழக்கில் இருந்துவரும் இந்த ஒற்றி குறித்த வழமைகள், போத்துக்கேயர், ஒல்லாந்தர், ஆங்கிலேயர் ஆகியோர் யாழ்ப்பாணத்தை ஆண்ட காலத்திலும் வழக்கில் இருந்து வந்தது. பிற்காலத்தில் தேசவழமையில் உள்ள இவ்விதிகளின் பயன்பாடு இல்லாமல் ஆக்கப்பட்டுப் பிற வழக்கில் உள்ள குடியுரிமைச் சட்டங்களின் அடிப்படையிலேயே ஒற்றி வைத்தலும், ஒற்றி கொள்ளலும் நடைபெற்று வருகிறது.

## மேற்கோள்கள்

பகுப்பு:தமிழர் பொருளாதாரம்
சரக் கோட்பாடு

[thumb|right|<br />1.பொருள்<br />2. [அணுக்கள்3. அணுக்குள் உள்ள துகள்கள் (நேர்மின்னி, நொதுமி, எதிர்மின்னி)4. குவார்க்கு5. இழைகள்]]
**இழைக்கொள்கை** (*சரக் கோட்பாடு*) என்பது இயற்பியலில் அடிப்படைத் துகள்களாகக் கருதப்படும் குவார்க்கு, எதிர்மின்னி போன்றவற்றுக்கும் புவியீர்ப்புப் போன்ற பொருளீர்ப்பு விசைக்கு அடிப்படையாகக் கருதும் ஈர்ப்பியான் (கிராவிட்டான், graviton) ஆகியவற்றுக்கும் அடிப்படையாக இருக்கும் கண்ணுக்குப் புலப்படாத இழைபோன்ற அலைவுறும் ஒன்று என்று கருதபப்டுகின்றது. அணுவின் உள்ளே உள்ள பொருள்களையும் ஈர்ப்புவிசையையும் இணைக்கும் முகமாக, அல்லது அப்படி இணைத்துப் பார்க்ககூடிய வாய்ப்புக்கூறுகள் கொண்டதாக இந்த இழைக்கொள்கை இருப்பதால் இதனை எல்லாவற்றுக்குமான கொள்கை (theory of everything, TOE) என்னும் மிகப்பெரிய ஒன்றிணைப்புக் கொள்கைக்கு வழிகோலியாகக் கருதப்படுகின்றது. முதலானவற்றுக்கு அணுக்களுக்கு உள்ளே உள்ள அணுக்கருவுக்கு உள்ளேயுள்ள அடிப்படைத்துகளு அடிப்படையாக இருக்ககூடிய குவார்க்கு எதிர்மின்னிString

இந்த இழைக்கொள்கையின்படி அணுவுக்குள் இருக்கும் குவார்க்கு, எதிர்மின்னி முதலானவை 0-திரட்சி (0-பரிமாணம்) கொண்ட பொருள்கள் அல்ல; அவை நூலிழை போன்ற மிக நுண்ணிய அலையக்கூடிய "பொருள்களால்" ஆனவை ஆகும். போசான் இழைக்கொள்கை என்பது போசான் புள்ளியியல் தன்மை கொண்ட பொருள்களுக்கும் மட்டுமானது, ஆனால் இதன் விரிவான மீயிழைக் கொள்கை (superstring theory) என்பது எதிர்மின்னிகள் போன்ற வெர்மியான்களையும் இணைக்க உதவியது. இழைக்கொள்கையின் பயன்பாட்டுக்கு இப்பொழுது அறியப்படும் இடங்காலவெளியையும் (spacetime)  தாண்டி மிகுநுண் வெளித்திரட்சிகள் தேவைப்படுகின்றன. இக் கொள்கை இன்னும் ஆய்வு நிலையிலேயே உள்ளது. கருத்தளவில் இழைக்கொள்கையின் அமைப்பை வலப்புறம் உள்ள படம் விளக்குகின்றது The general theory of relativity is formulated within the framework of classical physics, whereas the other fundamental forces are described within the framework of quantum mechanics. A quantum theory of gravity is needed in order to reconcile general relativity with the principles of quantum mechanics, but difficulties arise when one attempts to apply the usual prescriptions of quantum theory to the force of gravity.

## மேற்கோள்களும் அடிக்குறிப்புகளும்


## வெளி இணைப்புகள்

*''The Elegant Universe''—A three-hour miniseries with Brian Greene by *NOVA* (original PBS Broadcast Dates: October 28, 8–10 p.m. and November 4, 8–9 p.m., 2003). Various images, texts, videos and animations explaining string theory.
*Not Even Wrong—A blog critical of string theory
*The Official String Theory Web Site
*Why String Theory —An introduction to string theory.

## மேற்கோள்கள்

பகுப்பு:சரக் கோட்பாடு
பகுப்பு:இயற்பியல் கோட்பாடுகள்
பகுப்பு:துகள் இயற்பியல்
பகுப்பு:கோட்பாட்டு இயற்பியல்
ஆளோலை

**ஆளோலை** என்பது பண்டைய தமிழகத்தில் இருந்த ஓர் அடிமை முறையாகும். அடிமையாவோர் அடிமையாளருக்கு எழுதிக் கொடுக்கும் ஓலைக்கு ஆளோலை என்று பெயர். நானும், என் வழித் தோன்றல்களும் உங்களுக்கும் உங்கள் சந்ததியாருக்கும் அடிமை என்று ஒருவர் ஓலையில் எழுதித் தருதல் ஆகும். ஆளோலையில் எழுதிக் கொடுத்தவரின் கையெழுத்துடன் சாட்சிக் கையெழுத்தும் இருக்கும். தன்னை மட்டுமின்றி, தன் பரம்பரையினரையும் அடிமையாக எழுதிக் கொடுக்கும் பழக்கமுண்டு. அடிமை தன் பணியில் தவறினால் அது குறித்து அடிமையாளன் ஊர் வழக்கு மன்றத்தில் முறையிடலாம். தக்க ஆளோலை இருப்பின் அடிமையாளனுக்கு அடிமையின் மேலுள்ள உரிமையை ஊரவை உறுதிப்படுத்தும். அடிமை விற்பனை, ஓலையில் பத்திரம் போல் பதிவு செய்யப்பட்டது. இது ஆளோலை, ஆள்விலைப் பிரமாண இசைவுத் தீட்டு, அடிமை விற்பனைப் பத்திரம் என்ற பெயர்களால் அழைக்கப்பட்டது.

## சோழர் காலம்
ஒருசில தமிழ் ஆய்வாளரின் கருத்துப்படி, தமிழ்நாட்டில் சோழர் காலத்தில் அடிமை முறை இருந்ததாகக் கூறப்படுகிறது. மன்னர்களும், வளம் படைத்தவர்களும் ஆண்களையும், பெண்களையும் விலைக்கு வாங்கிக் கோவில்களுக்கும், மடங்களுக்கும் தானமாக வழங்கியுள்ளனர். ஒடுக்கப்பட்ட சாதியைச் சேர்ந்த அடிமை தீண்டா அடிமை என்றழைக்கப்பட்டார். இவ்வாறு அடிமைகளானவர் மீது மாடுகளுக்கு இடுவது போல் இலச்சினை பொறிக்கப்பட்டன. அரண்மனை அடிமைகளுக்குப் புலிச்சின்னமும், சிவன் கோவில் அடிமைகளுக்குத் திரிசூலச் சின்னமும், வைணவ கோவில் அடிமைகளுக்குச் சங்குச் சின்னமும், இலட்சினையாக இடப்பட்டன. நெல்குற்றுதல், வேளாண்மைப் பணிகள், கோவிற் பணிகள் ஆகியன அடிமைகளின் முக்கிய பணிகளாக காணப்பட்டுள்ளன.

அந்தணர் அடிமையாகும் வழக்கமில்லை. சோழர் காலத்தில் கோயில்கள், மடங்கள் ஆகியவற்றில் அடிமைகள் இருந்தனர். இவற்றிற்கு அடிமைகளைத் தானமாகக் கொடுத்தனர். அடிமைகள் வேளாண்மையிலும், அது சார்ந்த தொழில்களிலும் இடம் பெற்றிருந்தனர். “உவச்சர் பறை கொட்டும் பணியினைச் செய்தனர். அடிமைகளுக்கு முத்திரையிடப்பட்டது. (சைவத்தில் உள்ள தீக்கையும், வைணவத்தில் உள்ள சமாச் சரணமும் இந்த வகையைச் சார்ந்தவை) அடிமைகளுக்குக் கடும் தண்டனைகளும் விதிக்கப்பட்டன".

## பல்லவர் காலம்
பல்லவர்கள் காலத்தில் வேளாண் பெருக்கம் காரணமாக அடிமை முறை விரிவடைந்தது. இப்பொழுது உள்ள முறையில் “ஆள்” என்று அடிமைகள் குறிப்பிடப்பட்டனர். இந்தச் சொல்லைச் சுந்தரர் பல இடங்களில் பயன்படுத்தியதைச் சுட்டிக் காட்டுகிறார். “கூழாள்” என்ற சொல் பெரியாழ்வார் பாடலில் இடம் பெறுகிறது. இது பற்றிப் பெரிய வாச்சான் பிள்ளை தமது திருப்பல்லாண்டு வியாக்கியானத்தில் ‘கூழாள்’ என்ற சொல்லிற்கு “சோற்றுக்காக யாரேனும் தன்னை எழுதிக் கொடுக்கை” என்று விளக்கம் எழுதியுள்ளார் 

## சுந்தரர் வரலாறு
கங்கையு மதியும் பாம்புங் கடுக்கையு முடிமேல் வைத்த	 
 	வங்கண ரோலை காட்டி யாண்டவர் தமக்கு நாடு.	

கங்கை, நிலா, பாம்பு, கொன்றை என்ற இவற்றைத் தம்முடியிலே வைத்த சிவபெருமானால் ஆளோலை காட்டி வலிய ஆட்கொள்ளப்பெற்றவராகிய ஆலாலசுந்தரர் என்பது இப்பாடல் பொருளாகும்.

சமூகத்தின் அடிமட்டத்தில் வலுவற்று இருந்தவர்களை ஆளோலை முறைப்படி அடிமைப்படுத்தும் வழக்கம் இக்காலத்தில் இருந்ததைச் சுந்தரரின் வரலாறு புலப்படுத்துகிறது. சுந்தரருக்குத் திருமணம் நிகழ இருக்கின்ற தருணத்தில் அங்கே வரும் வயது முதிர்ந்த ஒருவர், சுந்தரரின் பாட்டனார் தம்மையும், தம்வழி வருவோரையும் அவருக்கு அடிமைப்படுத்தி ஆளோலை எழுதிக் கொடுத்ததைக் கூறித் திருமணத்தைத் தடுத்து விடுகின்றார்.

## மேற்கோள்

பகுப்பு:அடிமை முறை
பகுப்பு:தமிழ்நாட்டு வரலாறு
சுசில்குமார் சிண்டே

**சுசில்குமார் சிண்டே ** (*Sushilkumar Shinde*, , சுஷில்குமார் ஷிண்டே) (பிறப்பு: 4 செப்டம்பர் 1941; சோலாப்பூர், மகாராட்டிரம்) மகாராட்டிரத்தைச் சேர்ந்த ஓர் அரசியல்வாதியும் முன்னாள் மன்மோகன் சிங் தலைமையேற்கும் நடுவண் அரசில் உள்துறை அமைச்சராக பதவி வகித்தார்.

## மேற்கோள்கள்

## வெளி இணைப்புகள்
* Profile on Rajya Sabha website 

பகுப்பு:1941 பிறப்புகள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
பகுப்பு:மகாராட்டிர மாநில முதலமைச்சர்கள்
பகுப்பு:ஆந்திரப் பிரதேச ஆளுநர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
சுந்தர பாண்டியன் (1216-1238) பாட்டு

சுந்தர பாண்டியன் (1216-1238) சோழமன்னன் மூன்றாம் இராசராசனை வென்றவன். இந்த வெற்றியைக் குறிப்பிடும் கல்வெட்டுப் பாடல் ஒன்று உள்ளது.  

வெற்றியைக் குறிப்பிடும் கல்வெட்டுப் பாடல்

காரேற்ற தண்டலைக் காவிரி நாணனைக் கானுலவும்
தேறேற்றி விட்ட செழுந்தமிழ்த் தென்னவன் சென்றெதிர்த்து
 தாரேற்ற வெம்படை ஆரியர் தண்டு படத்தனியே
போரேற்று நின்ற பெருவார்த்தை இன்னும் புதுவார்த்தையே
:(கட்டளைக் கலித்துறை)

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்